EkBass/fiwiki-20250220-pages-articles huggingface dataset:
Sievin seurakunta

Sievin seurakunta on Sievin kunnassa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kalajoen rovastikuntaan. Sievin seurakunta perustettiin vuonna 1650 Kalajoen seurakuntaan kuuluneeksi rukoushuonekunnaksi. Vuonna 1702 se muutettiin kappeliseurakunnaksi ja vuonna 1862 itsenäiseksi seurakunnaksi. == Herätysliikkeet == Sievin seurakunta kuuluu muun Kalajokilaakson tavoin herätysliikkeiden maantieteelliseen kohtaamisalueeseen. Sievi kuuluu vanhoillislestadiolaisuuden yhtenäiseen voimakaaseen kannatusalueeseen. Sievissä on voimakasta kannatusta myös herännäisyyden parissa. == Papisto == Muun muassa seuraavat henkilöt ovat toimineet Sievin seurakunnan kirkkoherroina: === Kirkkoherrat === * 1868–1873: Karl Henrik Elfving * 1874–1879: August Johan Frosterus * 1880–1901: Johan Lagus * 1903–1909: Josef Holmström ** 1907–1908: vt. Aale Sariola * 1910–1919: Matti Hiltula * 1921–1934: Vilhelm Korvenheimo * 1936–1939: Einari Peura * 1942–1968: Hannu Koskimies * 1968–1972: Matti Pesonen * 1972–1994: Martti Takala * 1995–2006: Tapio Saunanen * 2006–2020: Anita Leppälä * 2020–2021: Ville Järvinen * 2021– vt. Olli Luhtasela ==Lähteet== == Aiheesta muualla == *Seurakunnan kotisivut Luokka:Oulun evankelis-luterilaisen hiippakunnan seurakunnat Luokka:Sievi
Haapajärven seurakunta

Haapajärven seurakunta on Haapajärven kaupungissa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kalajoen rovastikuntaan. Haapajärven seurakunta perustettiin Kalajoen seurakuntaan kuuluvana kappeliseurakuntana vuonna 1693. Itsenäiseksi seurakunnaksi se muodostettiin vuonna 1838. == Herätysliikkeet == Haapajärven seurakunta kuuluu muun Kalajokilaakson tavoin herätysliikkeiden maantieteelliseen kohtaamisalueeseen. Haapajärvi kuuluu vanhoillislestadiolaisuuden yhtenäiseen kannatusalueeseen. Alueella on voimakasta kannatusta myös uudenheräyksen parissa ja kuuluu suunnan yhtenäiseen kannatusalueeseen. Haapajärvellä vaikuttaa jossain määrin myös herännäisyys. == Papisto == Muun muassa seuraavat henkilöt ovat toimineet Haapajärven seurakunnan kirkkoherroina: === Kirkkoherrat === * 1840–1847: Johan Lampén * 1850–1855: Anders Helander * 1859–1871: Anders Nils Holmström * 1875–1883: Karl Vilhelm Silfvenius * 1887–1893: Karl Isak Vilhelm Österbladh * 1895–1908: Vilhelm Vaurio * 1910–1939: Jalmari Heikinheimo * 1940–1964: Kaarlo Jalmari Heikinheimo * 1967–1974: Vilho O. J. Lauriala * 1974–1999: Jussi Vihantola * 1999→ Kari Tiirola ==Lähteet== == Aiheesta muualla == *Seurakunnan kotisivut Luokka:Oulun evankelis-luterilaisen hiippakunnan seurakunnat Seurakunta
Nivalan seurakunta

Nivalan seurakunta on Nivalan kaupungissa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kalajoen rovastikuntaan. Nivalan seurakunta perustettiin Kalajoen seurakuntaan kuuluneena rukoushuonekuntana vuonna 1682. Vuonna 1802 se muutettiin kappeliseurakunnaksi, ja vuodesta 1838 lähtien se kuului kappeliseurakuntana Haapajärven seurakuntaan. Itsenäiseksi seurakunnaksi se tuli vuonna 1868. == Herätysliikkeet == Nivalan seurakunta kuuluu muun Kalajokilaakson tavoin herätysliikkeiden maantieteelliseen kohtaamisalueeseen. Nivala kuuluu vanhoillislestadiolaisuuden yhtenäiseen voimakaaseen kannatusalueeseen. Paikkakunnalla vaikuttaa myös uudenheräyksen lestadiolainen suuntaus. Nivalassa on voimakasta kannatusta myös herännäisyyden parissa. Herännäisyyden historialliset juuret sijoittuvat Nivalaan. == Papisto == Muun muassa seuraavat henkilöt ovat toimineet Nivalan seurakunnan kirkkoherroina: === Kirkkoherrat === * 1876–1890: Gustaf Reinhold Petterson * 1890–1893: vt. Josef Joakim Simelius * 1893–1897: Erik Gustaf Julius Roschier * 1898–1904: Klas Emil Hohenthal * 1905–1923: Josef Fredrik Cajan * 1925–1937: Lauri Mustakallio * 1975–2004: Heikki Hurskainen * 2005–2013: Martti Viljanen * 2013–: Sanna Jukkola ==Lähteet== == Aiheesta muualla == *Seurakunnan kotisivut Luokka:Oulun evankelis-luterilaisen hiippakunnan seurakunnat Seurakunta
Pyhäjoen seurakunta

Pyhäjoen seurakunta on Pyhäjoen kunnassa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kalajoen rovastikuntaan. Pyhäjoki kuului keskiajalla Saloisten historiaan, mutta vuonna 1573 se muodostettiin itsenäiseksi seurakunnaksi. Siitä ovat myöhemmin eronneet Pyhäjärven, Haapaveden, Oulaisten, Kärsämäen ja Merijärven seurakunnat. == Herätysliikkeet == Pyhäjoen seurakunta kuuluu muun Kalajokilaakson tavoin herätysliikkeiden maantieteelliseen kohtaamisalueeseen. Pyhäjoki kuuluu vanhoillislestadiolaisuuden yhtenäiseen kannatusalueeseen. Pyhäjoella on myös voimakasta kannatusta uudenheräyksen parissa ja kuuluu suunnan keskeiseen kannatusalueeseen. == Papisto == Muun muassa seuraavat henkilöt ovat toimineet Pyhäjoen seurakunnan kirkkoherroina: === Kirkkoherrat === * 1573–1576: Henricus Erici Rödh * 1576–1581: Ljungo Tuomaanpoika * 1581–1591: Johannes Michaelis * 1592–1613: Johannes Clementis Finne * 1614–1620: Georgius Petri Hordelius * 1622–1629: Georgius Johannis Wesilaxius * 1631–1636: Ericus Georgii Montanus * 1636–1651: Henricus Johannes Ahlholm * 1652–1661: Johannes Matthiae Mathesius * 1661–1674: Claudius Henrici Ahlholm * 1676–1680: Johannes Laurentiis Carlander * 1681–1688: Johannes Tavast * 1689–1695: Johannes Laibeckius * 1697–1714: Petrus Portinus * 1716–1740: Nils Mathesius * 1744–1772: Per Niklas Mathesius * 1774–1804: Johan Vestzynthius * 1807–1809: Isak Schroderus * 1811–1830: Abraham Fellman * 1833–1834: Gustaf Appelberg * 1838–1846: Henrik Gabriel Alcenius * 1850–1855: Gabriel Borg * 1858–1870: Karl Aejmelaeus * 1873–1880: Karl Henrik Elfving * 1883–1886: Emil August Wichmann * 1890–1906: Jonatan Gummerus * 1907–1933: Yrjö Julius August Ask * 1965–1998: Aaro Leipälä * 1998→ Jukka Malinen ==Lähteet== == Aiheesta muualla == *Seurakunnan kotisivut Luokka:Oulun evankelis-luterilaisen hiippakunnan seurakunnat Luokka:Pyhäjoki
Haapaveden seurakunta

Haapaveden seurakunta on Haapaveden kaupungissa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kalajoen rovastikuntaan. Haapaveden seurakunta perustettiin Pyhäjoen seurakuntaan kuuluneena kappeliseurakuntana vuonna 1645. Silloin sen nimenä oli Haapajärvi. Itsenäiseksi seurakunnaksi se muutettiin vuonna 1863, jolloin se samalla sai nykyisen nimensä. == Herätysliikkeet == Haapaveden seurakunta kuuluu muun Kalajokilaakson tavoin herätysliikkeiden maantieteelliseen kohtaamisalueeseen. Haapavesi kuuluu vanhoillislestadiolaisuuden yhtenäiseen kannatusalueeseen. Haapavedellä on jossain määrin kannatusta uudenheräyksen parissa ja kuuluu suunnan yhtenäiseen kannatusalueeseen. == Papisto == Muun muassa seuraavat henkilöt ovat toimineet Haapaveden seurakunnan kirkkoherroina: === Kirkkoherrat === * 1874–1884: Erik Vilhelm Snellman * 1886–1906: Johan Pöyhönen * 1909–1925: Hugo Hjalmar Molin * 1927–1948: Aale Sariola * 1978–2007: Teuvo Aho * 2007→ Mauno Soronen ==Lähteet== == Aiheesta muualla == *Seurakunnan kotisivut Luokka:Oulun evankelis-luterilaisen hiippakunnan seurakunnat Seurakunta
Kärsämäen seurakunta

Kärsämäen seurakunta on Kärsämäen kunnassa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kalajoen rovastikuntaan. Kärsämäki perustettiin Pyhäjokeen kuuluneena kappeliseurakuntana vuonna 1774. Itsenäiseksi seurakunnaksi se tuli vuonna 1856. == Herätysliikkeet == Kärsämäen seurakunta kuuluu muun Kalajokilaakson tavoin herätysliikkeiden maantieteelliseen kohtaamisalueeseen. Kärsämäki kuuluu vanhoillislestadiolaisuuden yhtenäiseen kannatusalueeseen. Kärsämäellä on jossain määrin kannatusta uudenheräyksen parissa ja kuuluu suunnan yhtenäiseen kannatusalueeseen. == Papisto == Muun muassa seuraavat henkilöt ovat toimineet Kärsämäen seurakunnan kirkkoherroina: === Kirkkoherrat === * 1862–1887: Berndt Leonard Frosterus * 1888–1898: Karl Gustaf Elfving * 1899–1902: Otto Alfred Tenlén * 1905–1911: Frans Ferdinand Alcenius * 1913–1925: Albert Talasniemi * 1929–1944: Väinö Oskari Torvela * 1947–1958: Aaro Heikki Ahti * 1958–1979: Torsten Werner Sweholm * 1980–2004: Jorma Ossi Niinikoski * 2005-2025 Heikki Valkama * 2025-> Lauri Pietikäinen ==Lähteet== == Aiheesta muualla == *Seurakunnan kotisivut Luokka:Oulun evankelis- luterilaisen hiippakunnan seurakunnat Luokka:Kärsämäki
Hailuodon seurakunta

Hailuodon seurakunta on Hailuodon kunnassa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Limingan rovastikuntaan. Hailuodon seurakunta oli keskiajalla Saloisten seurakuntaan kuulunut kappeliseurakunta, mutta vuonna 1573 se muodostettiin itsenäiseksi seurakunnaksi. == Papisto == Muun muassa seuraavat henkilöt ovat toimineet Hailuodon seurakunnan kirkkoherroina: === Kirkkoherrat === * 1587–1603: Thomas Laurentii Paldanus * 1604–1615: Ericus Henrici Frosterus * 1616–1617: Henricus Erici Frosterus * 1618–1625: Marcus Amundi * 1625–1646: Sigfridus Canuti * 1648–1672: Marcus Jacobi Salovius * 1672–1698: Henricus Sigfridi Björnholm * 1698–1707: Gustaf Forselius * 1708–1717: Samuel Julenius * 1718–1724: Alexander Kranck * 1724–1735: Simon Solinius * 1795–1804: Jonas Cajanus * 1805–1809: Johan Pettersson * 1812–1839: Erik Johan Frosterus * 1840–1857: Kustaa Adolf Saxbäck * 1858–1876: Karl Robert Heikel * 1877–1883: Emil August Wichmann * 1883–1895: Niilo Karilas * 1896–1901: Johan Adolf Snellman * 1903–1906: August Alfred Simola * 1907–1909: Juho Abram Pietola * 1909: Bror Gabriel Einar Borg * 1910–1920: Eino Wirkkula * 1920–1927: Juho Kustaa Saarento * 1927–1928: vt. Frans Josef Bergh * 1928–1930: Eero Juhani Ahola * 1933–1936: Einari Hohti * 1937–1938: vt. Toivo Aulis * 1938–1944: Svante Tolonen * 1944–1952: Antti Jalmari Pulkkinen * 1953–1955: Jorma Kauko * 1954–1956: vt. Esko Kotila * 1956–1960: vt. Veikko Laitala * 1960–1961: vt. Jouko Liehu * 1961–1963: vt. Lasse Klemola * 1963–1996: Lauri Henrikki Holmi * 1997–2002: Jaakko Parikka * 2003–2005: Jaakko Arppe * 2011→ Timo Juntunen ==Lähteet== == Aiheesta muualla == *Seurakunnan kotisivut Luokka:Oulun evankelis-luterilaisen hiippakunnan seurakunnat Luokka:Hailuoto
Hämeenkyrön seurakunta

Hämeenkyrön seurakunta on seurakunta Pirkanmaalla, Hämeenkyrön kunnassa. Seurakunta kuuluu Tampereen hiippakunnassa Hämeenkyrön rovastikuntaa. Vuoden 2024 elokuussa Hämeenkyrön seurakunnalla oli 7 263 jäsentä, mikä vastasi noin 70,3 prosenttia Hämeenkyrön väestöstä. Jäsenmäärä on ollut 2000-luvulla laskussa: vuoden 2000 lopussa jäseniä oli 8 889, vuoden 2010 lopussa 8 686 ja vuoden 2020 lopussa 7 623. Hämeenkyrö on keskiajalla todennäköisesti ollut Karkun seurakuntaan kuulunut kappeliseurakunta, mutta se mainitaan itsenäisenä seurakuntana jo 1300-luvulla. == Papisto == === Kirkkoherrat === * 1994–2010: Sakari Virtanen == Lähteet == Luokka:Tampereen hiippakunnan seurakunnat Seurakunta
Buteenidioli

Buteenidioli (C4H8O2) on tyydyttymättömiin dioleihin eli kaksi hydroksyyliryhmää sisältäviin alkoholeihin kuuluva orgaaninen yhdiste. Yhdistettä käytetään orgaanisen kemian synteesien lähtöaineena. ==Ominaisuudet== Huoneenlämpötilassa buteenidioli on väritöntä tai hieman kellertävää viskoosia nestettä. Yhdisteellä esiintyy cis-trans-isomeriaa ja cis-isomeeri on tavanomaisempi. Yhdiste liukenee erittäin hyvin veteen ja moniin orgaanisiin liuottimiin kuten etanoliin, dietyylieetteriin ja asetoniin. Buteenidioli reagoi alkoholeille tyypillisillä tavoilla ja muodostaa esimerkiksi polyestereitä dikarboksyylihappojen kanssa reagoidessaan. Yhdisteen kaksoissidos voidaan pelkistää vedyttämällä. Yhdiste reagoi aldehydien kanssa muodostaen rengasrakenteisia asetaaleja, happojen kanssa muodostaen dihydrofuraania ja reaktiivisten dieenien kanssa Diels–Alder-reaktiolla.Eugene V. Hort & Paul Taylor: Acetylene-Derived Chemicals, Kirk-Othmer Encyclopedia of Chemical Technology, John Wiley & Sons, New York, 2003. Viitattu 12.11.2018Heinz Gräfje, Wolfgang Körnig, Hans-Martin Weitz, Wolfgang Reiß, Guido Steffan, Herbert Diehl, Horst Bosche, Kurt Schneider & Heinz Kieczka: Butanediols, Butenediol, and Butynediol, Ullmann's Encyclopedia of Industrial Chemistry, John Wiley & Sons, New York, 2000. Viitattu 12.11.2018 ==Valmistus ja käyttö== Buteenidiolia valmistetaan pelkistämällä butyynidiolia vedyttämällä. Katalyyttinä käytetään palladiumin ja sinkin seosta. Näin syntyy cis-isomeeria. Toinen tapa on etyylin ja formaldehydin välinen reaktio. Trans-buteenidiolia voidaan valmistaa hydrolysoimalla trans-1,4-dikloori-2-buteenia. Buteenidiolin cis-isomeeria käytetään muiden orgaanisten yhdisteiden valmistamiseen. Siitä valmistetaan muun muassa hyönteismyrkkynä käytettävää endosulfaania, B6-vitamiinia, hartseja ja muovinpehmentimiä. Trans-isomeerillä ei ole merkittäviä käyttökohteita. ==Lähteet== Luokka:Alkoholit
Lumijoen seurakunta

Lumijoen seurakunta on Lumijoen kunnassa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Limingan rovastikuntaan. Lumijoki muodostettiin 1600-luvulla Limingan seurakuntaan kuuluneeksi kappeliseurakunnaksi. Itsenäiseksi seurakunnaksi se muutettiin vuonna 1917. == Papisto == Seuraavat henkilöt ovat toimineet Lumijoen seurakunnan kirkkoherroina: === Kirkkoherrat === * 1919-1925: Matti Hiltula * 1926–1931: Mauri Kokko * 1932–1942. Hannu Koskimies * 1943–1956: Aarre Nenye * 1956–1963: Matti Salokannel * 1965–1968: Esko Jaatinen * 1970–1995: Matti Vainikainen * 1995–2018: Markku Tölli * 2019-2024: Erja Oikarinen * 2024→ Olli Lohi ==Lähteet== == Aiheesta muualla == *Seurakunnan kotisivut Luokka:Oulun evankelis-luterilaisen hiippakunnan seurakunnat Luokka:Lumijoki
Jämijärven seurakunta

Jämijärven seurakunta on entinen Suomen evankelis-luterilaisen kirkon seurakunta, joka sijaitsi Satakunnan maakunnassa, Jämijärven kunnassa. Seurakunta kuului Tampereen hiippakunnassa Hämeenkyrön rovastikuntaa. Kirkkoherrana toimi Jorma Pitkänen. Jäseniä seurakunnassa vuonna 2017 oli 1 654, kirkkoon kuului 88,6 prosenttia kunnan väestöstä. Jämijärven seurakunta perustettiin Ikaalisten seurakuntaan kuuluneena rukoushuonekuntana vuonna 1852. Vuonna 1863 se muutettiin kappeliseurakunnaksi. Ensimmäiseksi kappalaiseksi valittiin Pirkkalan apulaispastori Wilhelm Carlsson, joka muutti paikkakunnalle vasta vuonna 1865. Päätös itsenäisen seurakunnan perustamisesta tehtiin vuonna 1899 mutta päätös astui voimaan vasta vuonna 1908. Ensimmäisenä kirkkoherrana toimi Juho Vihtori Leppä. Jämijärven seurakunta yhdistyi vuoden 2019 alkaessa Kankaanpään seurakuntaan.Kirkkohallituksen päätös Jämijärven seurakunnan lakkauttamisesta ja liittämisestä Kankaanpään seurakuntaan. Jämijärveläiset vaihtoivat samalla myös hiippakuntaa Tampereen hiippakunnasta Turun arkkihiippakuntaan. Seurakuntaliitokseen ei liittynyt kuntaliitosta, vaan Jämijärvi jatkaa omana kuntanaan. == Lähteet == == Aiheesta muualla == * Seurakunnan nettisivut internetin arkistossa Seurakunta Luokka:Suomen entiset evankelis-luterilaiset seurakunnat
Ylöjärven seurakunta

Ylöjärven seurakunta on seurakunta Pirkanmaalla, Ylöjärven kaupungissa. Seurakunta kuuluu Tampereen hiippakunnassa Hämeenkyrön rovastikuntaa. Kirkkoherrana toimii Ulla Ruusukallio. Vuoden 2024 elokuussa Ylöjärven seurakuntaan kuului 22 723 jäsentä, mikä vastasi noin 67,5 prosenttia Ylöjärven väestöstä. 2000-luvulla jäsenmäärä kasvoi aina vuoteen 2015 saakka, jolloin jäseniä oli 24 649, mutta sen jälkeen jäsenmäärä on laskenut joka vuosi. Ylöjärven seurakunta perustettiin Pirkkalan seurakuntaan kuuluneena rukoushuonekuntana vuonna 1779. Vuonna 1841 se muutettiin kappeliseurakunnaksi ja vuonna 1899 itsenäiseksi seurakunnaksi. Ylöjärven seurakuntaan on liitetty Viljakkalan (2007) ja Kurun (2009) seurakunnat vastaavien kuntaliitosten yhteydessä. == Lähteet == Luokka:Tampereen hiippakunnan seurakunnat Luokka:Ylöjärvi
Nokian seurakunta

Nokian seurakunta on seurakunta Pirkanmaalla, Nokian kaupungissa. Seurakunta kuuluu Tampereen hiippakunnassa Hämeenkyrön rovastikuntaan. Kirkkoherrana toimii Ville Järvinen. Vuoden 2024 elokuussa seurakunnalla oli 22 590 jäsentä, mikä vastasi noin 62,7 prosenttia Nokian väestöstä. 2000-luvulla jäsenmäärä kasvoi vuoteen 2009 saakka, jolloin jäseniä oli 24 001, minkä jälkeen jäsenmäärä on ollut hienoisessa laskussa. == Lähteet == Luokka:Nokia (kaupunki) Luokka:Tampereen hiippakunnan seurakunnat
Kangasalan seurakunta

Kangasalan seurakunta on seurakunta Pirkanmaalla, Kangasalan kaupungissa. Seurakunta kuuluu Tampereen hiippakunnassa Kangasalan rovastikuntaan. Kirkkoherrana toimii Seppo Jarva. Vuoden 2024 heinäkuussa seurakunnalla oli 23 168 jäsentä, mikä vastasi noin 68,6 prosenttia Kangasalan kaupungin väestöstä. 2000-luvulla jäsenluku kasvoi vuoteen 2009 saakka, jolloin jäseniä oli 24 474, minkä jälkeen jäsenistö on pienentynyt lähes joka vuosi. Kangasala on keskiajalla kuulunut Pirkkalan seurakuntaan, mutta se erotettiin itsenäiseksi seurakunnaksi jo vuonna 1366. Siitä on myöhemmin erotettu Kuhmalahden seurakunta. ==Kirkkoherrat== Ensimmäinen, Liuksialan kirkko –1766 * Magister Rotcherus * Olavi Finke * Sigfrid * Henrik * Laurentinus Henrikinpoika * Olavi Olavinpoika Björn * Georgius Henrikinpoika * Johannes Henrikinpoika Agricola * Carolus Henrikinpoika Agricola * Andreas Judas * Henricus Georginpoika * Henricus Arvidinpoika Toinen, Herttualan kirkko 1645–1800 * Josefus Matinpoika Melartopaeus * Magister Johannes Arvidinpoika Frisius * Johannes Thuronius * Abraham Johanneksenpoika Thuronius * Elias Enckell * Martinus Arvidinpoika Florinus * Petrus Wijdbom * Gustaf Allenius Kolmas, nykyinen kirkko (Prinssi Kustaan Kirkko) 1767– * Johan Tennberg (1786–1809) * Abraham Liljenstrand (1810–1835) * Edward Bergenheim (1840–1850) * Henrik Tallqvist (1851–1854) * Esaias Wegelius (1855–1875) * Johan Adolf Colérus (1878–1889) * Frans Frithiof Wallenius (1890–1909) * Usko Äänis Ilmi Tuhkanen (1910–1941) * Johannes (Hannes) Samuli Heribert Pihlamaa (1943–1961) * Tuomas Eemil Ponsimaa (1961–1964) * Mauri Eenok Malkavaara (1965–1972) * Pentti Kaarlo Olavi Hytönen (1973–1992) * Heikki Julius Olavi Nurmiranta ”Inssi” (1992–2003) * Seppo Jarva (2003–) == Katso myös == * Kangasalan kirkko == Lähteet == Luokka:Kangasalan seurakunnat Luokka:Tampereen hiippakunnan seurakunnat
Säilöönottoyksikkö

Säilöönottoyksikkö on Maahanmuuttoviraston alainen keskus, johon voidaan ottaa säilöön esimerkiksi kielteisen päätöksen saanut turvapaikanhakija, joka yrittää vaikeuttaa käännytystään.https://migri.fi/sailoonotto Suomessa on kaksi säilöönottoyksikköä, jotka sijaitsevat Helsingissä ja Joutsenossa.https://migri.fi/sailoonotto-yhteystiedot ==Katso myös== *Säilöönotto *Vastaanottokeskus ==Lähteet== Luokka:Pakolaisuus Luokka:Vastaanottokeskukset
Pälkäneen seurakunta

Pälkäneen seurakunta on seurakunta Pirkanmaalla, Pälkäneen kunnassa. Seurakunta kuuluu Tampereen hiippakunnassa Kangasalan rovastikuntaan. Kirkkoherrana toimii Jari Kemppainen. Jäseniä seurakunnassa vuonna 2017 oli 5 184 . Kirkkoonkuulumisprosentti Pälkäneellä oli 78,9 %. Pälkäne on ollut itsenäinen seurakunta vuodesta 1445 lähtien. Sitä ennen se oli Kangasalan seurakuntaan kuulunut kappeliseurakunta. Pälkäneen seurakuntaan kuuluu Luopioisten kappeliseurakunta, joka muodostettiin vuonna 2007, kun Pälkäneen ja Luopioisten kuntaliitoksen myötä myös seurakunnat yhdistyivät. == Lähteet == Luokka:Pälkäne Luokka:Tampereen hiippakunnan seurakunnat
Liimo

Liimo on muun muassa seuraavien henkilöiden sukunimi: * Kari Liimo (s. 1944), koripalloilija ja koripallovalmentaja * Martti Liimo (1941–1995), koripalloilija Luokka:Luettelot henkilöistä sukunimen mukaan
Simo Laurila

Simo Heikki Laurila (15. tammikuuta 1920 Kangasala – 24. elokuuta 1996 Georgia, Yhdysvallat)"United States Social Security Death Index," database, FamilySearch (https://familysearch.org/ark:/61903/1:1:JRNZ-X3T : 9 January 2021), Simo H Laurila, 24 Aug 1996; citing U.S. Social Security Administration, Death Master File, database (Alexandria, Virginia: National Technical Information Service, ongoing)."United States, Social Security Numerical Identification Files (NUMIDENT), 1936-2007", database, FamilySearch (https://www.familysearch.org/ark:/61903/1:1:6K3S-8LH4 : 10 February 2023), Simo Heikki Laurila, .Kuolleita suomalaisia. Mitä Missä Milloin 1997 s. 129. Otava 1996 ISBN 951-1-14219-4 oli suomalainen fotogrammetrian professori. Hän toimi Havaijin yliopiston geologian ja geofysiikan osaston professorina.Early History of the Department of Geology and Geophysics. University of Hawaii Yhdysvalloissa oli 1960-luvulla kolmessa neljästä arvostetusta geodesian tutkimuslaitoksesta suomalainen johtaja, ja yksi heistä oli Laurila. Laurilan vanhemmat olivat John H. Laurila ja Fanny E. Heikkilä. Puoliso oli Mary L. Laurila. == Julkaisut == * On the application of barometric air levelling and Decca radio position fixing in the formation of geodetic networks for small- scale maps. Helsinki:[Tekijä, 1953. - Väitöskirja Helsinki : Teknillinen korkeakoulu. * Decca in off-shore survey. Columbus, (Ohio): Graduate School: 1956. - (Publication of the Institute of Geodesy, Photogrammetry and Cartography ; 5.). * Electronic surveying and mapping. Mikkeli: Graduate School : 1960. - (Publications of the Institute of Geodesy, Photogrammetry and Cartography ; 11.). * Electronic surveying and navigation. Simo H. Laurila. New York: John Wiley: 1976. ISBN 0-471-51865-4. * Electronic surveying in practice. Simo H. Laurila ; with a contribution by David W. Harris. New York : Wiley, 1983. ISBN 0-471-09021-2. == Lähteet == Luokka:Suomalaiset geodeetit‎ Luokka:Suomalaiset professorit Luokka:Yhdysvaltalaiset professorit Luokka:Vuonna 1920 syntyneet Luokka:Vuonna 1996 kuolleet
RN Giuseppe Miraglia (1923)

RN Giuseppe Miraglia () oli Italian kuninkaallisen laivaston vesilentokoneiden emälaiva. == Suunnittelu == Alukselle oli mahdollista sijoittaa jopa 17 vesilentokonetta (alun perin Macchi M.18 ja myöhemmin IMAM Ro.43), ja se oli varustettu kahdella katapultilla. == Valmistus == Aluksen köli laskettiin 5. maaliskuuta 1921 junalautta Cittá di Messinana, jonka suunniteltu käyttäjä oli Italian valtion rautatieyhtiö Ferrovie dello Stato Italiane. Alus laskettiin vesille 20. joulukuuta 1923 ja laivasto lunasti aluksen pian tämän jälkeen. Muutostyöt vesilentokoneiden emälaivaksi aloitettiin välittömästi.Gardiner, Robert s. 316 Vuonna 1925 aluksen ollessa jo lähes valmis se kaatui myrskyssä. Umberto Pugliesen johtama ryhmä nosti hylyn ja se kunnostettiin. Alus otettiin palvelukseen 1. marraskuuta 1927. == Palvelus == Giuseppe Miraglia osallistui toiseen Italian ja Etiopian väliseen sotaan ja Espanjan sisällissotaan. Toisessa maailmansodassa selvittyään Taranton taistelusta alus jatkoi palvelustaan Välimerellä. Italian antaudutta ja aselevon astuttua voimaan Giuseppe Miraglia siirtyi laivaston pääosan mukana Maltalle internoitavaksi. Britannian kuninkaallisen laivaston torpedoveneiden emälaivan HMS Viennan vaurioiduttua korjauskelvottomaksi Saksan ilmavoimien ilmahyökkäyksessä Barin satamaan 2. joulukuuta 1943 ja sitä seuranneen sinappikaasuonnettomuudenRohwer, Jürgen s. 291 seurauksena laivasto kiinnostui Giuseppe Miragliasta korvaajana. Sotatoimien päätyttyä alus kuljetti italialaisia sotavankeja takaisin Italiaan, minkä jälkeen sitä käytettiin majoitusaluksena Tarantossa.Brescia, Maurizio s. 181 Alus romutettiin 1950. == Lähteet == * * * === Viitteet === Luokka:Regia Marinan lentotukialukset Luokka:Italialaiset toisen maailmansodan lentotukialukset
Lempäälän seurakunta

Lempäälän seurakunta on seurakunta Pirkanmaalla, Lempäälän kunnassa. Seurakunta kuuluu Tampereen hiippakunnassa Kangasalan rovastikuntaan. Kirkkoherrana toimii Matti Vehviläinen. Vuoden 2024 heinäkuussa seurakuntaan kuului 17 051 jäsentä, mikä vastasi noin 68,7 prosenttia kunnan asukkaista. Lempäälä on keskiajalla ollut Vesilahden seurakuntaan kuulunut kappeliseurakunta, mutta se on mainittu itsenäisenä seurakuntana jo vuonna 1439. == Papisto == === Kirkkoherrat === * 2010–2011: vs. Matti Vehviläinen == Lähteet == Seurakunta Luokka:Tampereen hiippakunnan seurakunnat
Vesilahden seurakunta

Vesilahden seurakunta on seurakunta Pirkanmaalla, Vesilahden kunnassa. Seurakunta kuuluu Tampereen hiippakunnassa Kangasalan rovastikuntaan. Kirkkoherrana toimii Harri Henttinen. Seurakunnassa oli 3 453 jäsentä vuonna 2017. Kirkkoonkuulumisprosentti oli 77,4 %. Vesilahti on keskiajalla kuulunut Pirkkalan seurakuntaan, mutta se on mainittu itsenäisenä seurakuntana jo vuonna 1346. Siitä ovat myöhemmin eronneet Lempäälän ja Tottijärven seurakunnat. == Lähteet == Luokka:Vesilahti Luokka:Tampereen hiippakunnan seurakunnat
Cole

Cole on englantilainen sukunimi, joka on muun muassa seuraavilla henkilöillä: * Alphaeus Philemon Cole (1876–1988), yhdysvaltalainen taiteilija * Andrew Cole (s. 1971), brittiläinen jalkapalloilija * Ashley Cole (s. 1980), englantilainen jalkapalloilija * Brendan Cole (s. 1976), uusiseelantilainen tanssija * Carlton Cole (s. 1983), englantilainen jalkapalloilija * Cheryl Cole (s. 1983), englantilainen laulaja * Cornelius Cole (1822–1924), yhdysvaltalainen poliitikko * Duncan Cole (1958–2014), uusiseelantilainen jalkapalloilija * Elizabeth Cole (s. 1939), Elizabeth Ashley, yhdysvaltalainen näyttelijä * Ian Cole (s. 1989) yhdysvaltalainen jääkiekkoilija * J. Cole (s. 1985), yhdysvaltalainen hip hop-artisti * Kyla Cole (s. 1978), slovakialainen pornomalli * Martin Cole, walesilainen näyttelijä * Norris Cole (s. 1988), yhdysvaltalainen koripalloilija * Toody Cole (s. 1948), yhdysvaltalainen basisti * Syn Cole (s. 1988), virolainen DJ
Hilkka Kuusela

Hilkka Kuusela-Berghem eli Pogostan Hilkka (18. marraskuuta 1932 Impilahti – 2. lokakuuta 1995Kuolleita suomalaisia. Mitä Missä Milloin 1997 s. 129. Otava 1996 ISBN 951-1-14219-4) oli suomalainen toimittaja. Hän oli Ilomantsissa ilmestyvän Pogostan Sanomien päätoimittaja 1966–1984Mauri Kinnunen: Pogostan Sanomat. Kuuselan puoliso oli vuodesta 1991 Juhani Berghem. He keräsivät yhdessä ikoneja, ja Kuuselan kuoltua Berghem hankki niitä lisää. Kokoelma sai nimekseen Pogostan Hilikan ja Juhani Berghemin Ikonikokoelma. Berghem teki niiden perusteella samannimisen kirjan, jossa kerrotaan ikoneista yleisemminkin. Berghem lahjoitti kokoelman vuonna 2000 Joensuun taidemuseolle.Ikonikokoelma. Joensuun taidemuseo. Viitattu 12.11.2018Pogostan Hilikan ja Juhani Berghemin Ikonikokoelma. Joensuun taidemuseo. Viitattu 12.11.2018 Kuuselasta on tehty dokumenttielokuva Pogostan Hilkka (1975), jonka on toteuttanut Juhani Tiikkainen. Viitattu 12.11.2018 == Teokset == * Ortodoksisten nuorten liitto 1943–1983 toim. Risto Aikonen; toimituskunta: Hilkka Kuusela ym.; Kuopio: Ortodoksisten nuorten liitto, 1983. ISBN 951-99447-7-X. * Pogostan Hilikan pakinoita. Heinävesi: Valamon luostari, 1990 (Valamon luostarin julkaisuja 38, ISSN 0356-2085) ISBN 951-9468-38-2. == Lähteet == Luokka:Suomalaiset päätoimittajat Luokka:Vuonna 1932 syntyneet Luokka:Vuonna 1995 kuolleet
Katajalaakso

Katajalaakso on asuinalue Seinäjoella Alakylän kaupunginosassa.Kaupunginosarajaukset (pdf) Alue sijaitsee noin viiden kilometrin päässä kaupungin keskustasta länteen päin. Katajalaaksossa on päiväkoti ja vuoteen 2022 asti oli yksi Seinäjoen seurakunnan toimipaikoista. == Lähteet == Luokka:Alakylä (Seinäjoki)
Euro Hockey Tour 2018–2019

Euro Hockey Tourin kausi 2018–2019 on sarjan 23. kausi. Sarjassa pelaavat Suomen, Venäjän, Ruotsin ja Tšekin miesten jääkiekkomaajoukkueet. == Kokonaispisteet == == Karjala-turnaus == == Channel One Cup == == Beijer Hockey Games == == Carlson Hockey Games == 2018–2019 Luokka:Jääkiekkosarjojen kausi 2018–2019
Metyylinaftaleeni

Metyylinaftaleeni viittaa kahteen saman aineen isomeeriin: *1-metyylinaftaleeni *2-metyylinaftaleeni
Naftyyliamiini

Naftyyliamiini viittaa kahteen saman aineen isomeeriin: *1-naftyyliamiini *2-naftyyliamiini
SMS Tegetthoff (1878)

SMS Tegetthoff oli Itävalta-Unkarin laivaston vuonna 1878 vesillelaskettu rannikkotaistelulaiva. == Valmistus == Alus tilattiin Stabilimento Tecnico Triestinolta Triestestä, missä köli laskettiin 1. maaliskuuta 1875. Alus laskettiin vesille 15. lokakuuta 1878 ja valmistui 1889.Greger, René s. 16 == Palvelus == Alus modernisoitiin 1893. Vuodesta 1906 alkaen alus oli rannikkopuolustusaluksena Pulassa. Alus nimettiin 1912 uudelleen SMS Marsiksi, jotta nimi vapautuisi valmistuvalle uudelle taistelulaivalle. Se siirrettiin 1917 koululaivaksi ja oli proomuna seuraavasta vuodesta alkaen. Alus romutettiin Italiassa vuodesta 1920 alkaen. ==Lähteet == * * === Viitteet === Luokka:Stabilimento Tecnico Triestino Luokka:Itävalta-Unkarin laivaston ironclad-sotalaivat
Volker Bruch

Volker Bruch (s. 9. maaliskuuta 1980 München, Saksa) on saksalainen näyttelijä, joka tunnetaan kansainvälisesti parhaiten rooleistaan historiallisissa draamasarjoissa Sodan sukupolvi (2013) ja Babylon Berlin (2017–). Näyttelijänuransa ohella Bruch on saavuttanut huomiota myös salaliittoteoreetikkona. Koronaviruspandemian aikana Bruch kampanjoi julkisuudessa aktiivisesti rajoitustoimia vastaan verraten muun muassa Saksaan asetettua kasvosuojaimen käyttövelvoitetta holokaustiin. ==Valikoitu filmografia== *Lukija (2008) *Female Agents (2008) *Baader Meinhof Komplex (2008) *Punainen paroni (2008) *Young Goethe in Love (2010) *Nanga Parbat (2010) *Westwind (2011) *Treasure Guards (2011) *Sodan sukupolvi (2013) *Tour de Force (2014) *Babylon Berlin (2017–) *The Girl in the Spider's Web (2018) ==Lähteet== Luokka:Saksalaiset näyttelijät Luokka:Vuonna 1980 syntyneet Luokka:Elävät henkilöt
Mether

Mether on muun muassa seuraavien henkilöiden sukunimi: * Anders Johan Mether (1773–1837), Turun akatemian matematiikan professori ja rehtori * Leo Mether (1927–2013), Savonlinnan kaupunginjohtaja ;Mether-Borgström: *Ernst Mether- Borgström (1917–1996), suomalainen taidemaalari *Helge Mether-Borgström (1913–1985), suomalainen mainosgraafikko Luokka:Luettelot henkilöistä sukunimen mukaan
Dunblanen katedraali

Dunblanen katedraali on toinen Skotlannin kirkon kirkoista Dunblanessa, Keski- Skotlannissa. Katedraali on rakennettu pääosin myöhäisellä 1200-luvulla. Keskilaivan katto romahti noin vuonna 1600. Restaurointiurakka on tehty Robert Rowand Andersonin johdolla vuonna 1889. Kirkkomaalla, jota kiertää matala kivimuuri 1800-luvulta, on Lennoxin suvun hautakivi == Lähteet == == Aiheesta muualla == Luokka:Kivikirkot Luokka:Skotlannin kirkot Luokka:Stirling (hallintoalue) Luokka:Yhdistyneen kuningaskunnan katedraalit
Tulivuori (kirja)

Tulivuori on Reijo Mäen vuonna 2015 ilmestynyt 26. Vares-dekkari. Tulivuori sijoittuu Teneriffalle. Mäki sai kirjaan idean vaimonsa puhuttua tämän matkalle kyseiselle saarelle. Mäen tuotannolle tavanomainen lähtökohta on, että yksityisetsivä palkataan selvittämään rikosta, kun virallinen tutkinta ei etene. Kirjassa kuvataan saaren kultivoitunutta yläluokkaa mutta toisaalta suomalaisyhteisöä. Etnisiä vähemmistöjä edustavat baskit. Paikalla on myös entinen nelinkertainen olympiavoittaja ja nykyinen väsynyt juoppo, jonka alamäki on suistanut juorulehtihahmoksi. Myös taideväärentäminen on aiheena kuten teoksissa Gekko ja Kolmijalkainen mies. == Vastaanotto == Teos oli neljänneksi myydyin kotimainen kaunokirja vuonna 2015. Helsingin Sanomien Esa Mäkinen piti alun maisemakuvausta pitkäveteisenä mutta totesi Mäen tarjoavan kovalla rutiinilla sen, minkä edellisissäkin osissa. Kansan Uutisten Kai Hirvasnoro pettyi yksityisetsivän työmoraaliin: Tehokasta tutkinta-aikaa kertyy tuskin täyttä työpäivää. Etsivä haahuilee ja juopottelee, ja ratkaisu löytyy lähinnä sattumalta, kuten tyypillistä. Huumorikin on typerää. == Lähteet == Luokka:Vuoden 2015 kirjat Luokka:Suomalaiset rikosromaanit Luokka:Reijo Mäen kirjoittamat kirjat
Gy (Sveitsi)

Gy on kunta Sveitsissä Geneven kantonissa. Kunnassa on vajaat 500 asukasta. == Maantiede == Gy sijaitsee Genevenjärven itäpuolella, kymmenkunta kilometriä Genevestä koilliseen. Kunta rajoittuu pohjoisessa Ranskaan. Sen naapurikuntia ovat etelässä Jussy sekä lännessä Meinier ja Corsier. == Historia == Gy on ollut itsenäinen kunta vuodesta 1850. == Lähteet == * === Viitteet === == Aiheesta muualla == Luokka:Geneven kantonin kunnat
Jussy (Sveitsi)

Jussy on kunta Sveitsissä Geneven kantonissa. Kunnassa on noin 1 300 asukasta. == Maantiede == Jussy sijaitsee Genevenjärven itäpuolella, kymmenkunta kilometriä Genevestä koilliseen. Kunta rajoittuu idässä Ranskaan. Sen naapurikuntia ovat etelässä Presinge, lännessä Meinier ja pohjoisessa Gy. == Historia == Château-du-Crestin linna on kunnan nähtävyys. Du Crest 2011-07-03 15 59 01 PICT3093.JPG|Château-du-Crestin linna. Mairie-Jussy-1.jpg|Kunnantalo. == Lähteet == * === Viitteet === == Aiheesta muualla == Luokka:Geneven kantonin kunnat
Kōben metro

pienoiskuva|Kōben metron 3000-sarjan juna Seishin-Yamate-linjalla Kōben metro () on Japanin Kōben kaupunkia palveleva metrojärjestelmä. Sitä hallinnoi Kōben kaupungin liikennelaitos (). Järjestelmään kuuluu kaksi linjaa, Seishin- Yamate-linja ja Kaigan-linja, joiden yhteispituus on 30,6 kilometriä ja joilla on 26 asemaa. Vuonna 2015 Kōben metro kuljetti noin 112 miljoonaa matkustajaa; päivässä matkustajia oli Seishin-Yamate-linjalla keskimäärin noin 260 000, Kaigan-linjalla 44 000. == Historia == Kōben raitioliikenne lakkautettiin autoistumisen myötä maaliskuussa 1971. Metro rakennettiin korvaamaan raitioliikennettä joukkoliikenteen runkoverkkona ja palvelemaan kaupungin nopeasti rakentuvia lähiöitä. Rakennustyöt alkoivat marraskuussa 1972 ja Seishin-Yamate-linjan ensimmäinen 5,7 kilometriä pitkä osuus avattiin liikenteelle maaliskuussa 1977. Linja saavutti nykyisen pituutensa vuonna 1987, ja sen jatke, Hokushin kyūkō -rautateiden Hokushin-linja, avattiin seuraavana vuonna. Kaigan-linjan rakennustyöt aloitettiin vuonna 1994 ja se valmistui heinäkuussa 2001. Metro uusii koko Seishin-Yamate-linjalla käytettävän kaluston vuosina 2018–2022. == Linjat == Kōben metroon kuuluu kaksi linjaa. Seishin-Yamate-linja liittää kaupungin läntiset lähiöt keskustaan ja kulkee Sannomiyan kautta Shin-Kōben rautatieasemalle, josta on vaihtoyhteys San’yō Shinkansen -luotijunalinjaan. Pääteasemalta harjoitetaan vastavuoroista läpiajoliikennettä Hokushin kyūkō -rautateiden Hokushin- linjalle, joka jatkuu Shin-Kōbesta kaupungin pohjoisosiin ja tarjoaa siellä vaihtoyhteyden Kōbe-rautateiden Arima-linjalle. Kaigan-linja (”rannikkolinja”) palvelee vuorostaan nimensä mukaisesti Osakanlahden ranta-alueita. Siltä on vaihtoyhteys Seishin-Yamate-linjalle Shin-Nagatassa ja se päättyy Sannomiya- Hanadokeimaen metroasemalle Sannomiyan rautatieaseman eteläpuolella. Kaigan- linjan junissa käytetään lineaarimoottoreita ja Seishin-Yamate-linjaa pienempiä junia. Väri Väri Kirjain Linja Japaniksi Reitti Pituus Vihreä S Seishin-Yamate-linja 西神・山手線 Seishin-chūō–Shin-Kōbe 22,7 km Sininen K Kaigan- linja 海岸線 Shin-Nagata–Sannomiya-Hanadokeimae 7,9 km == Lähteet == == Aiheesta muualla == *Kōben metro Kōben kaupungin liikennelaitoksen sivuilla *
Taika Waititi

Taika David Cohen (s. 16. elokuuta 1975 Raukokore), taiteilijanimeltään Taika Waititi (), on uusiseelantilainen Oscar-palkittu elokuvaohjaaja, käsikirjoittaja ja näyttelijä, joka on tullut tunnetuksi lämpimän tragikoomisista nuoruuskuvauksistaan ja oudoista henkilöhahmoistaan, joita hän usein näyttelee itse. ==Elämä== Maori-isän ja juutalaisäidin pojaksi vuonna 1975 syntyneen Taika Waititin kansainvälinen ura alkoi lyhytelokuvasta Two Cars, One Night (2004), joka sai parhaan lyhytelokuvan Oscar- palkintoehdokkuuden. Waititi toimi sitten Flight of the Conchords -televisiosarjan yhtenä käsikirjoittajana ja ohjaajana. Hänen ensimmäisestä pitkän elokuvan ohjauksestaan, Oscar-ehdokkaana olleeseen lyhytelokuvaan perustuvasta varttumiskomediasta Boy (2010) tuli suosikki kansainvälisillä elokuvafestivaaleilla. Vuoden 2016 elokuva Hunt for the Wilderpeople perustuu Barry Crumpin (1935–1996) omaelämäkerralliseen romaaniin, ja siitä tuli Uuden- Seelannin katsotuin kotimainen elokuva ja suuri kansainvälinen arvostelumenestys. Suomessa Taika Waititin ohjauksista on teatterilevitykseen päässyt Yhdysvalloissa tuotettu vuoden 2017 supersankarielokuva Thor: Ragnarök. Waititi voitti vuoden 2019 parhaan sovitetun käsikirjoituksen Oscar- palkinnon elokuvasta Jojo Rabbit. == Filmografia == === Ohjauksia === ==== Elokuvat ==== *Eagle vs Shark (2007, myös käsikirjoittaja) *Boy (2010, myös käsikirjoittaja) *What We Do in the Shadows (2014, myös käsikirjoittaja ja tuottaja) *Hunt for the Wilderpeople (2016, myös käsikirjoittaja ja tuottaja) *Thor: Ragnarök (2017) *Jojo Rabbit (2019) *Thor: Love and Thunder (2022, myös käsikirjoittaja) *Next Goal Wins (2023, myös käsikirjoittaja ja tuottaja) ==== Televisio ==== *Flight of the Conchords (2007–2009, myös käsikirjoittaja, 4 jaksoa) *Super City (2010, 6 jaksoa) *The Inbetweeners (2012, 5 jaksoa) *What We Do in the Shadows (2019, toinen sarjan luojista) *The Mandalorian (2019–2023, ohjaaja (1 jakso), näyttelijä (6 jaksoa)) *Reservation Dogs (2021–2023, tuottaja, toinen sarjan luojista) == Lähteet == == Aiheesta muualla == * Luokka:Uusiseelantilaiset elokuvaohjaajat Luokka:Uusiseelantilaiset näyttelijät Luokka:Uusiseelantilaiset elokuvakäsikirjoittajat Luokka:Vuonna 1975 syntyneet Luokka:Oscar-palkinnon saajat Luokka:Elävät henkilöt
Zuckerberg

Zuckerberg on esimerkiksi seuraavien henkilöiden sukunimi: *Mark Zuckerberg (s. 1984), yhdysvaltalainen ohjelmistosuunnittelija *Donna Zuckerberg, yhdysvaltalainen antiikintutkija Luokka:Luettelot henkilöistä sukunimen mukaan
Chengden roomalaiskatolinen hiippakunta

Chengden roomalaiskatolinen hiippakunta on katolisen kirkon hiippakunta, joka toimii Kiinassa. Sen keskuspaikkana toimii Chengde. == Hiippakunnan perustaminen == 22\. syyskuuta 2018 antoi paavi Franciscus päätöksen Chengden hiippakunnan perustamisesta liittämällä siihen osia Jehol/Jinzhoun hiippakunnasta ja Chifengin hiippakunnasta. Hiippakunnan alueeksi määriteltiin Chengden prefektuuritason kaupungin alue. Uuteen hiippakuntaan tuli 12 seurakuntaa, 7 pappia sekä noin 25 000 jäsentä, jotka muodostavat 0,7% hiippakunnan alueen väestöstä. Hiippakunnan pinta-alaksi tuli 39 519km². == Piispat == * Joseph Guo Jincai: 2018 - == Lähteet == Luokka:Katolisen kirkon hiippakunnat Luokka:Kristinusko Kiinassa
Limingan seurakunta

Limingan seurakunta on Limingan kunnassa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Limingan rovastikuntaan. == Historia == Liminka on Pohjanmaan vanhimpia seurakuntia. Keskiajalla se on mahdollisesti kuulunut kappeliseurakuntana Saloisten seurakuntaan, mutta se on mainittu itsenäisenä seurakuntana jo vuonna 1477. Siitä on myöhemmin erotettu Paltamon, Oulun, Tyrnävän, Lumijoen, Kempeleen ja Temmeksen seurakunnat. == Herätysliikkeet == Limingan seurakunta kuuluu muun Pohjois-Pohjanmaan tavoin vanhoillislestadiolaisuuden keskeisimpään kannatusalueeseen. Limingan alue ei kuitenkaan ole liikkeen voimakkainta aluetta Oulun ympäristössä. == Papisto == Seuraavat henkilöt ovat toimineet Limingan seurakunnan kirkkoherroina: === Kirkkoherrat === * 1543: Jakob * 1543–1547: Laurens Hallen * 1547–1574: Thomas Ingonis * 1575–1615: Henricus Laurentii Lithovius * 1615–1648: Josephus Henrici Lithovius * 1648–1652: Isaacus Josephi Lithovius * 1652–1665: Laurentius Josephi Lithovius * 1666–1685: Gustavii Laurentii Lithovius * 1686–1702: Laurentius Laurentii Lithovius * 1703–1715: Gustavus Gustavi Lithovius * 1716–1729: Christjern Gisselkors * 1731–1737: Henrik Forbus * 1739–1747: Eric Falander * 1749–1756: Esaias Esaiasson Fellman * 1757–1771: Matthias Henriksson Pazelius * 1773–1776: Thomas Josefsson Stenbäck * 1779–1799: Nils Fellman * 1803–1820: Georg Rajalin * 1826–1843: Jakob Gummerus * 1845–1857: Aron Gustaf Borg * 1861–1878: Julius Immanuel Bergh * 1800–1889: Samuel Strömmer * 1890–1915: Gustaf Gideon Forsman * 1917–1939: Emil David Åström * 1940–1951: Bror Gabriel Einar Borg * 1951–1955: Aarre Auvo Ilmari Pyy * 1956–1966: Lauri Olavi Oravainen * 1967–1977: Eelis Lauri Kurkela * 1978–1987: Markku Niku * 1988–2019: Ilkka Tornberg * 2020→ Pekka Tuomikoski ==Lähteet== == Aiheesta muualla == *Seurakunnan kotisivut Luokka:Oulun evankelis-luterilaisen hiippakunnan seurakunnat Luokka:Liminka
Kempeleen seurakunta

Kempeleen seurakunta on Kempeleen kunnassa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Limingan rovastikuntaan. == Historiaa == Kempeleen seurakunta perustettiin alun perin Limingan seurakuntaan kuuluneeksi rukoushuonekunnaksi vuonna 1688. Vuonna 1740 se muutettiin kappeliseurakunnaksi ja vuonna 1917 itsenäiseksi seurakunnaksi. == Kirkot == Pyhän Kolminaisuuden kirkko eli Kempeleen uusi kirkko on Kempeleen keskustaajamassa sijaitseva vuonna 1993 käyttöön vihitty kirkkorakennus. Kirkon paikka sisältyy Museoviraston määrittelemiin valtakunnallisesti merkittäviin rakennettuihin kulttuuriympäristöihin. Uuden kirkon välittömässä läheisyydessä sijaitsevat myös Kempeleen vanha kirkko ja Kirkonmäen hautausmaa. == Herätysliikkeet == Kempeleen seurakunta kuuluu muun Pohjois-Pohjanmaan tavoin vanhoillislestadiolaisuuden keskeisimpään kannatusalueeseen. Kempeleen alue on Oulun ympäristön tavoin liikkeen voimakasta yhtenäisen kannatuksen aluetta. Kempeleen alueella sekä vanhoillislestadiolaisten kannattajamäärä että suhteellinen osuus paikkakunnan väestöstä on korkea. == Papisto == Seuraavat henkilöt ovat toimineet Kempeleen seurakunnan kirkkoherroina: === Kirkkoherrat === * 1918–1928: Toivo Kajava * 1929–1966: Kaarlo Ilmari Cajanus * vt. 1966: Lenna Pellikka * 1966–1998: Veikko Kärnä * 1999–2006: Markku Korpela * 2008–2013: Pekka Rehumäki * 2015–2020: Kimmo Helomaa * 2021– Erja Oikarinen ==Kirjallisuutta== * ==Lähteet== == Aiheesta muualla == *Seurakunnan kotisivut Luokka:Oulun evankelis-luterilaisen hiippakunnan seurakunnat Luokka:Kempele
Muhoksen seurakunta

Muhoksen seurakunta on Muhoksen, Utajärven ja Vaalan kunnissa Pohjois- Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Limingan rovastikuntaan. Muhoksen seurakunta perustettiin alun perin vuonna 1477 Saloisten seurakuntaan kuuluneena kappeliseurakuntana. Vuodesta 1477 lähtien se kuului kappeliseurakuntana Limingan ja vuodesta 1610 lähtien Oulun seurakuntaan. Itsenäiseksi seurakunnaksi se muodostettiin kuninkaan päätöksellä 20. elokuuta 1766. Itsenäisen seurakunnan ensimmäinen kirkkoherra oli Israel Aejmelaeus (k. 1776) ja kappalainen Matthias Salow (k. 1797). Seurakunnasta erotettiin myöhemmin Utajärven seurakunta, joka oli aluksi Muhoksen seurakunnan kappeliseurakunta. Vuoden 2025 alussa Utajärven ja Vaalan seurakunnat liitettiin Muhoksen seurakuntaan. == Herätysliikkeet == Muhoksen seurakunta kuuluu muun Pohjois- Pohjanmaan tavoin vanhoillislestadiolaisuuden keskeisimpään kannatusalueeseen. Muhoksen alue ei kuitenkaan ole liikkeen voimakkainta aluetta Oulun ympäristössä. == Papisto == Seuraavat henkilöt ovat toimineet Muhoksen seurakunnan kirkkoherroina: === Kirkkoherrat === * 1769–1776: Israel Nicolai Aejmelaeus * 1778–1789: Isaac Ervast * 1791: Abraham Enqvist * 1794–1812: Gustaf Reinhold Appelgren * 1814–1819: Johan Wichman * 1823–1854: Karl Jakob Frosterus * 1857–1880: Samuel Strömmer * 1881–1896: Gustaf Adolf Snellman * 1899–1923: Samuel Abraham Strömmer * 1924–1944: Kaarlo Alfred Strömmer * 1945–1962: Albert Heikinheimo * vt. 1962–1963: Sakari Karjalainen * 1963–1977: Eemil Hietava * 1977–1993: Juhani Inkala * 1993–2021: Jouni Heikkinen * 2022–: Vesa-Tapio Palokangas ==Lähteet== == Aiheesta muualla == *Seurakunnan kotisivut *Muhoksen seurakunnan historiaa, koonnut Raimo Ranta (Viitattu 25.11.2019) Luokka:Oulun evankelis-luterilaisen hiippakunnan seurakunnat Seurakunta Luokka:Utajärvi Luokka:Vaala
Utajärven seurakunta

Utajärven seurakunta oli vuosina 1899–2024 Utajärven kunnassa Pohjois- Pohjanmaalla toiminut Suomen evankelis-luterilaisen kirkon seurakunta. Se kuului Oulun hiippakuntaan ja Limingan rovastikuntaan. Utajärven seurakunta perustettiin Muhoksen seurakuntaan kuuluneena rukoushuonekuntana vuonna 1688. Vuonna 1762 se muutettiin kappeliseurakunnaksi ja vuonna 1899 itsenäiseksi seurakunnaksi. Utajärven seurakunta liitettiin Muhoksen seurakuntaan vuoden 2025 alussa yhdessä Vaalan seurakunnan kanssa. == Herätysliikkeet == Utajärven seurakunta kuuluu muun Pohjois-Pohjanmaan tavoin vanhoillislestadiolaisuuden keskeisimpään kannatusalueeseen. Utajärven alue on Oulun ympäristön tavoin liikkeen voimakasta yhtenäisen kannatuksen aluetta. Utajärven alueella sekä vanhoillislestadiolaisten kannattajamäärä että suhteellinen osuus paikkakunnan väestöstä on korkea. == Papisto == Seuraavat henkilöt ovat toimineet Utajärven seurakunnan kirkkoherroina: === Kirkkoherrat === * 1899–1909: Erik Pesonen * 1910–1920: Juho Anton Heilala * 1920–1951: Matti Kauppinen * 1953–1971: Mauno Koivuneva * 1972–2000: Juhani Karanta * 2001–2024: Heikki Nissinen ==Lähteet== == Aiheesta muualla == *Seurakunnan kotisivut Luokka:Suomen entiset evankelis- luterilaiset seurakunnat Seurakunta
Tyrnävän seurakunta

Tyrnävän seurakunta on Tyrnävän kunnassa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Limingan rovastikuntaan. Tyrnävän seurakunta perustettiin Limingan seurakuntaan kuuluneena kappeliseurakuntana vuonna 1655. Itsenäiseksi seurakunnaksi se muutettiin vuonna 1901. == Herätysliikkeet == Tyrnävän seurakunta kuuluu muun Pohjois-Pohjanmaan tavoin vanhoillislestadiolaisuuden keskeisimpään kannatusalueeseen. Tyrnävän alue ei kuitenkaan ole liikkeen voimakkainta aluetta Oulun ympäristössä. == Papisto == Seuraavat henkilöt ovat toimineet Tyrnävän seurakunnan kirkkoherroina: === Kirkkoherrat === * 1901–1905: Adolf Castrén * 1908–1912: Petter Gustaf Korpi * 1920–1937: Sulo Soriola * 1980–2005: Jaakko Kaltakari * 2005–2010: Leila Ikonen * 2010–2016: Timo Liikanen * 2017→ Teemu Isokääntä ==Lähteet== == Aiheesta muualla == *Seurakunnan kotisivut Luokka:Oulun evankelis-luterilaisen hiippakunnan seurakunnat Luokka:Tyrnävä
Capitán Prat (1890)

Capitán Prat oli Chilen laivaston vuonna 1890 vesillelaskettu ironclad- taistelulaiva. Alus oli maailman ensimmäinen sähköistetty taistelulaiva. == Valmistus == Chilen kansalliskongressi vahvisti 22. elokuuta 1887 lain, joka valtuutti tilaamaan kaksi uutta alusta laivaston modernisoimiseksi. Tilaus päätettiin kohdentaa taistelulaivatilaukseen ulkomaiselta telakalta. Tarjouspyyntö toimitettiin Britteinsaarten, Ranskan ja Saksan telakoille. Alus tilattiin 18. huhtikuuta 1889 Ranskasta Société Nouvelle de Forges et Chantiers de la Mëditerranéen La Seynen telakalta, missä köli laskettiin vielä samana vuonna. Alus laskettiin vesille 20. joulukuuta 1890 ja otettiin palvelukseen 1891. Alus saapui Chileen toukokuussa 1893. == Palvelus == Alus oli 1909-1910 modernisoitava, jolloin sille asennettiin vanhojen kattiloiden tilalle kaksitoista uutta Babcock & Wilcox -kattilaa. Kattiloiden vaihto kasvatti aluksen huippunopeuden 19,5 solmuun. Lisäksi aluksen savuhormien pituutta piti kasvattaa.Gardienr, Robert 1860-1905 s. 411 Aluksella tapahtui 11. maaliskuuta 1916 ammusvaraston räjähdys sen ollessa ankkurissa Valparaisossa. Alus luokiteltiin 1926 rannikkopuolustusalukseksi ja edelleen 1928 sukellusveneiden emälaivaksi H- ja Capitan O'Brien -luokkien veneille, missä tehtävässä se oli pari vuotta. Aluksen aseistus riisuttiin 1935, minkä jälkeen se oli mekaanikkokouluna. Vuonna 1942 alus myytiin romutettavaksi. == Lähteet == * * === Viitteet === Luokka:Chilen laivaston taistelulaivat
Capitán Prat

Capitán Prat on ollut viiden Chilen laivaston aluksen nimenä: *Capitán Pratin piti olla tykkivene, mutta se myytiin keisarillisen Japanin laivastolle *Capitán Prat (1890), ironclad-taistelulaiva *Capitán Prat (1982), ex- HMS Norfolk *Capitán Prat (CL-03), ex- USS Nashville *Capitán Prat (FFG-11), ex- Hr. Ms. Witte de With.